ปกติประจำเดือน 25วันมาทีค่ะ มาครั้งนี้ 22วันมาค่ะ เป็น 3วันค่ะ แต่มาน้อยมากกกก ปวดท้องเม็นแค่วันเดียวคะ ปกติ จะปวดจนกว่าจะหมด อยากทราบว่าจะท้องมั้ยคะ
สวัสดีค่ะ ประจำเดือนคือการที่เยื่อบุโพรงมดลูกหลุดออกมา จากระดับฮอร์โมนที่ลดลงในช่วงปลายรอบเดือน ถ้าเกิดว่าตั้งครรภ์ ฮอร์โมนในร่างกายจะยังสูงอยู่ จึงยังทำให้เยื่อบุโพรงมดลูกหนาตัวรองรับการฝังตัวของเด็กและไม่หลุดลอกออกมาเป็นประจำเดือนค่ะระยะเวลาในการมีประจำเดือนปกติจะอยู่ที่ประมาณ 3-7 วัน ไม่ควรน้อยหรือเกินกว่านี้ ปริมาณเลือดที่ออกมานั้นขึ้นกับแต่ละบุคคลค่ะ ถ้าผู้ที่มีโรคทำให้การแข็งตัวของเลือดผิดปกติ อาจมีเลือดออกมามาก รอบเดือนควรอยู่ที่ 22-35 วัน การปวดท้องประจำเดือนสามารถเกิดได้เป็นปกติ 1-2 วันแรกและควรค่อยๆหายไปเมื่อประจำเดือนหมดค่ะดังนั้นจากอาการที่เล่ามาน่าจะเป็นอาการของประจำเดือนที่ปกติอยู่ค่ะแนะนำหากในเดือนที่ผ่านมามีเพศสัมพันธ์ที่ไม่ได้ป้องกัน อาจทำการตรวจการตั้งครรภ์ดูเบื้องต้นก่อนว่าตั้งครรภ์หรือไม่ สังเกตอาการเลือดออกผิดปกติทางช่องคลอดที่ไม่ใช่ประจำเดือน ปวดหน่วงท้องน้อย ถ้ามีควรรีบไปพบแพทย์ค่ะ